**Αθήνα:** 09.07.2025

**Αρ. Πρωτ.:** 786

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ανάγκη δημιουργίας Μονάδας Ημερήσιας Νοσηλείας Ογκολογικών Ασθενών και Ογκολογικής Κλινικής στην Ζάκυνθο**

Την ανάγκη δημιουργίας Μονάδας Ημερήσιας Νοσηλείας Ογκολογικών Ασθενών και Ογκολογικής Κλινικής στο Νοσοκομείο Ζακύνθου, αίτημα που απευθύνει το Σωματείο Ατόμων με Αναπηρία Ζακύνθου «ΟΙ ΠΟΠΟΛΑΡΟΙ», μεταφέρει με επιστολή της η ΕΣΑμεΑ στον υπουργό Υγείας Α. Γεωργιάδη.

Ο πρόεδρος της ΕΣΑμεΑ **Ιωάννης Βαρδακαστάνης** τόνισε: «*Οι καρκινοπαθείς συγκαταλέγονται ανάμεσα στις πλέον αδικημένες κατηγορίες των ατόμων με αναπηρία. Η κατάσταση επιδεινώνεται ακόμη περισσότερο στις νησιωτικές περιοχές, όπου αναγκάζονται να μετακινούνται εκτός νησιού για να λάβουν την απαραίτητη θεραπεία, γεγονός που συνεπάγεται επιπλέον κόστος, ψυχολογική επιβάρυνση και ταλαιπωρία*».

Παράλληλα, τα ποσοστά θνησιμότητας σε αυτή την ομάδα παραμένουν ιδιαίτερα υψηλά, ενώ η συνεχής οικονομική επιβάρυνση που καλούνται να αντιμετωπίσουν καθιστά ακόμα δυσκολότερη την προσπάθειά τους για μια αξιοπρεπή διαβίωση.

Η δημιουργία Μονάδας Ημερήσιας Νοσηλείας Ογκολογικών Ασθενών, καθώς και Ογκολογικής Κλινικής στο Νοσοκομείο Ζακύνθου είναι απαραίτητη για την κάλυψη των ουσιαστικών και διαρκών αναγκών των καρκινοπαθών του νησιού και θα συμβάλλει καθοριστικά στη διασφάλιση της απρόσκοπτης παροχής των απαραίτητων θεραπειών σε μια από τις πιο ευάλωτες κατηγορίες συμπολιτών μας.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |